
Κύριε Διευθυντά: 


Στο φύλλο του Σαββάτου της 4ης Μαρτίου και στη σελίδα δ στα «Τοπικά» 
δημοσιεύθηκε άρθρο του κ. Γεωργίου Κανελλοπούλου , όπου αναφέρεται άκρως 
αρνητικά προ της προοπτικής δημιουργίας του οδικού άξονα Καλαμάτας --Παραλίας 
Μεσσήνης-Ριζομύλου. 

Επειδή έχω σε µεγάλη προσωπική εκτίμηση τον κ. Γ. Κ. καθώς θεωρώ ότι 
είναι πρόσωπο εγνώσµένου ήθους έχει ασκήσει µακρά πολιτική δράση και διοίκηση 
από νεαράς ηλικίας και µε µεγάλη µάλιστα επιτυχία, η καταστροφολογική του γνώμη 
για την προοπτική κατασκευής του οδικού άξονος Καλαμάτας-Παραλίας Μεσσήνης- 
Ριζομύλου µε εξένισε απολύτως και µε εξέπληξε τα µάλα . Βεβαίως εξ όσων 
γνωρίζω, την ίδια εντύπωση επροξένησε και σε σηµαντική µερίδα της κοινής γνώμης 
που έλαβε γνώση του δημοσιεύµατος. Μη βρίσκοντας κάποια εὔλογη εξήγηση (δεν 
είναι δημότης Μεσσήνης και δεν γνωρίζει τα διαρθρωτικά αναπτυξιακά προβλήματα 
της πόλης;) επιχειρώ έναν αντίλογο µέσω τῶν φιλοξένων στηλών σας: 

Επιχείρημα 1ο: Το προσωπικό συμφέρον του ὑποφαινομένου, λέει ότι προτιμά 
όλη η κίνηση της δυτικής Μεσσηνίας να γίνεται έμπροσθεν τῆς πατρικής του 
περιουσίας προ του συγκοινωνιακού κόμβου τῆς εισόδου της Μεσσήνης από τον 
Πάμισο που πρέπει να είναι η μοναδικής γέφυρα η συνδέουσα τη δυτική Μεσσηνία 
µε την Καλαμάτα . Όμως το συλλογικό και μάλιστα το μακροπρόθεσμο συμφέρον 
της πόλης της Μεσσήνης και του δήµου της, είναι το να καταστεί η πόλις παράλια 
και αυτό θα γίνει µε Κύριο μοχλό το εν λόγω έργο. Ναι µεν λοιπόν το στενό 
προσωπικό συμφέρον του υποφαινομένου (κι ίσως και κάποιων λίγων άλλων) 
υπαγορεύει να µην Ἠγίνει τίποα, αλλά το συμφέρον της πόλεως το 
μεσομακροπρόθεσµο είναι μονόδρομος και σε αυτό πρέπει να σταθούμε για το 
συμφέρον τῶν παιδιών µας. 

Επιχείρηµα 2ο: Όλες οι παράλιες πόλεις παρουσιάζουν τουριστική άνθιση και 
δυναμική ανάπτυξης. εν αντιθέσει µετις ηπειρωτικές . Αυτό αποτελεί κοινό τόπο και 
το μαρτυρούν στατιστικές , αλλά και η κοινή αντίληψη των πραγμάτων. Αν δεν γίνει 
παράλια πόλη η Μεσσήνη θα φθίνει, δεδομένου ότι ούτε απ΄ τον δευτερογενή τοµέα 
της οικονοµίας ακμάζει, ενώ και ο πρωτογενής παρουσιάζει ύφεση λόγω του 
πολύπλοκου παγκοσμιοποιηµένου περιβάλλοντος .Μόνο ο τριτογενής τοµέας του 
τουρισμού και τῶν υπηρεσιών µπορεί να την σώσει. 

Επιχείρημα 3ο: Όλες οι περιουσίες που θα πάρουν αξία σε πρώτη φάση είναι 
περιουσίες Μεσσηνιωτών . Σε δεύτερη φάση θα πάρουν αξία και όλες οι άλλες όλων 
των υπολοίπων κατοίκων , µε την ανάπτυξη που µε μαθηματική βεβαιότητα θα έλθει. 
Βεβαίως και των κατοίκων των δημοτικών διαμερισμάτων Βελίκας Αναλήψεως και 
παραλίας Αβραμιού. Επίσης και του υποβαθμισμένου τώρα Μπουρνιά της 
Καλαμάτας. ἩΗ προοπτική εγκατάστασης οικισμού του στρατού στην περιοχή τῆς 
Μπούκας,, είναι άκρως αναπτυξιακή. Σε µια εποχή που το δημογραφικό συρρικνώνει 
πληθυσμιακά την ύπαιθρο και επίσης επέρχεται µείωση του πληθυσμού των 
περιφερειακών ΤΕΙ ( λόγω της βάσης του 10) η προοπτική αύξησης του πληθυσμού 
του Δήμου Μεσσήνης θα αποτελέσει επίτευγμα πρώτου μεγέθους αναλογικά σε 
Πανελλήνια κλίμακα , µε όλεςτις ευεργετικές αναπτυξιακές επιπτώσεις. 

Με συγκίνηση βλέπουμε όλοι στην Μεσσήνη το σχέδιο Μπούκας του έτους 
1970 παρά το Κουλτούκι και του έτους 1852 παρά την ιδιοκτησία Μιχ. 
Γεωργιοπούλου να παίρνουν εκ τῶν πραγμάτων και από την δυναμική που θα 


υπάρξει σάρκα και οστά πάνω στα ίχνη του δρόμου Καλαμάτας -Ριζομύλου που κι 
αυτός είχε σχεδιασθεί επί Χούντας το 1970 και περιέργως πώς, δεν είχε υλοποιηθεί, 
προφανώς διότι έθιγε κάποια μικροσυµφέροντα που βρήκαν πρόσβαση στην εξουσία 
της δικτατορίας. Δεν πιστεύω σε καθεστώς Δημοκρατίας να µαταιωθεί πάλι το έργο, 
αφού η συντριπτική πλειονότητα του δήμου και του λαού της Μεσσήνης το επιθυμεί 
σφόδρα, προσβλέπει σε αυτό, έχει εναποθέσει όλες τις ελπίδες ανάπτυξης της πόλεως 
σε αυτό, ενώ ως από μηχανής Θεός, ήλθε και το κυβερνητικό ενδιαφέρον δια του 
υφυπουργού Εθνικής Αμύνης κ. Γ. Δαμπροπούλου για την δημιουργία του οικισμού 
στην Μπούκα, που αν χαθεί κι αυτό . θα πρέπει όλοι στην Μεσσήνη να πάµε να 
πνιγούµμε . Όλοι οι µέλλοντες δημοτικοί συνδυασμοί που θα προκύψουν στην 
Μεσσήνη θα επιθυμούν την δηµιουργία του  άξονος ανεξαρτήτως 
ιδεολογικοπολιτικού προσανατολισμού. Αυτό µπορεί θα θεωρείται απολύτως βέβαιον 
από τώρα. Αν προκύψει και κάποιος που στα λόγια το επιθυµεί και στην πράξη θα το 
σαμποτάρει . αυτό είναι θέµα του κόσμου που θα ψηφίσει. Καλό είναι µιας και που 
ετέθη το θέµα αυτό, να λάβουν και οἱ µέλλοντες συνδυασμοί θέση επί του θέματος 
διαυγή . κρυστάλλινη ρητή κατηγορηµατική και φυσικά δεσµευτική , ότι δηλ. θα 
εργασθούν παντί τρόπω κι εργὠδώς προς την κατεύθυνση υλοποίησης του έργου 
ζωής για την Μεσσήνη. 

Μέχρι σήµερα οι παντός είδους χαρακτηρισμοί χρήσης γης στην περιοχή 
εμπόδιζαν και εμποδίζουν την αναπτυξιακή προσπάθεια στην περιοχή. Η Πολιτεία 
δια µέσου των πολυπληθών κυβερνήσεων τῶν τελευταίων δεκαετιών µας ήθελε 
γεωργική περιοχή Και µάλιστα αναγκαστικά. Αυτό εγίνετο δια των «Νατούρα» των 
ζωνών υψηλής παραγωγικότητας κτλ . Και ενώ ήταν τάχα «προστατευόμενη» 
περιοχή Και παράνομη χωματερή υπήρχε και παράνοµη υλοτόμηση τῶν παρόχθιων 
ευκαλύπτων του Παμίσου έγινα και παράνομη εγκατάσταση μονίμων τσιγγάνων 
υπάρχει που «κοσμούν» µε τα απλωμένα χαλιά την είσοδο της πόλεως προς «τέρψιν» 
περαστικών και τουριστών, κλέβοντας την πρώτη εντύπωση για την πόλη και τους 
κατοίκους της. Συνεπίκουροι στην υποβάθµιση και αναγκαστική γεωργική 
στασιμότητα της περιοχής έρχονταν και κάποιοι περίεργοι σύλλογοι -σφραγίδες 
αυτοτιτλοφορούµενοι ὡς «οικολόγου κτλ που ναι µεν σαμπόταραν συστηματικά τις 
αναπτυξιακές προσπάθειες στην περιοχή . αλλά και κανείς των οποίων δεν ήταν 
δηµότης Μεσσήνης. Επ΄ αυτών ο αείμνηστος Παύλος Πτωχός θα είχε πάρα πολλά 
να πει, αν ζούσε, και αρκετούς θα ξεμπρόστιαζε αν έμπαιναν εμπόδιο και σήµερα. 

Θέλω να πιστεύω ότι η Δημοτικές αρχές της Καλαμάτας θα δουν το έργο αυτό 
όπως πραγματικά είναι. Δηλαδή ὠς μονόδρομο για την ανάπτυξη της περιοχής 
Μπουρνιά καθώς και ὡς λύση στο γνωστό εφιαλτικό κυκλοφοριακό πρόβλημα του 
Ασπροχώµατος που µε την κατασκευή του άξονος θα λυθεί µε την διοχέτευση τῆς 
µισής του τουλάχιστον κυκλοφορίας είτε στην νέα είσοδο της Καλαμάτας είτε και 
στην παλαιά. 

Κλείνοντας το παρόν σημείωμα θα ήθελα να επισημάνω και τα εξής: 

Α) Ουδείς μαζικός φορέας έχει εκφράσει την παραμικρή αντίρρηση για το 
έργο. Θεωρώ ευκαιρία να επαναδιακηρύξουν την προσήλωσή τους στην στοχοθεσία 
του έργου όλοι οἱ µαζικοί φορείς της Μεσσήνης (σύλλογοι , επαγγελματικές ενώσεις 
κτλ ) µε συντονιστή τον ίδιο τον Δήμο της Μεσσήνης . Απαραίτητη θεωρώ και την 
δέσμευση των υποψηφίων συνδυασμών της Καλαμάτας προς τους δηµότες Μπουρνιά 
και όχι µόνο. 

Β) Θεωρώ ότι εξ αφορµής του σημειώματος του κ. Γ. Κ. να καταλάρει κιο 
κόσμος της Μεσσήνης, ότι η ανάπτυξη είναι ένας δρόμος που δεν είναι στρωµένος µε 
ροδοπέταλα και δεν υπάρχει τίποτα το αυτονόητο . Μοναδικός δρόμος είναι η 
διεκδίκηση τῶν συμφερόντων της πόλεως µε καθημερινό τρόπο και να µην 


περιμένουμε να θιγεί κάποιο συμφέρον µας (λ.χ. πιάτσα των ταξί για να 
ξεσηκωθούµε κάποιοι που θιγόµαστε. Πρέπει να γνωρίζει ο κόσμος, πως ακόµα και 
το πιο απλό προφανές και εύλογο έργο µπορεί να προκαλέσει την αντίθεση κάποιων 
για άγνωστους λόγους . Ενθυμούμαι την παράλογη πολεμική που δέχθηκε ο 
υπογράφων, όταν άρχισε να γεμίζει µε πράσινο (κυρίως φοίνικες) την Μεσσήνη. Οι 
ίδιοι άνθρωποι τώρα µετά 10 χρόνια του δίνουν συγχαρητήρια. Αυτό όµως δεν 
σηµαίνει, ότι οι γνώστες των πραγματικών προβλημάτων της Μεσσήνης και της 
περιοχής της θα αφήσουν τις εξελίξεις στον αυτόματο πιλότο. Εμείς πρέπει να 
κτίσουµε το µέλλον µας µετις δικές µας προοπτικές και µε τα δικά µας οράµατα και 
να µην ακούµε κανέναν. 

Ως προς της χρησιμότητα της αντίθεσης, θεωρώ πάρα πολύ χρήσιμο το 
σημείωμα του κ. Γιώργου Κανελλοπούλου , διότι µπορεί να αποτελέσει έναυσμα 
οργάνωσης αποτελεσµατικότερης διεκδίκησης για το µεγάλο αυτό αναπτυξιακό έργο 
και αποτελέσει αφορμή να συνειδητοποιήσει ο πολίτης πως πρέπει να διεκδικεί το 
µέλλον του εδώ και τώρα που λαμβάνονται οι αποφάσεις και γίνονται οἱ μελλοντικοί 
σχεδιασμοί της Πολιτείας για τα επόμενα χρόνια στον νοµό. Ἠδη καθορίζονται οι 
χρηματοδοτήσεις από το τελευταίο αναπτυξιακό πακέτο της Ευρωπαϊκής Ένωσης , 
πέραν του οποίου μάλλον θα πρέπει να συμβιβαστούμε µε την ιδέα ότι δεν θα γίνει 
τίποτα το µεγάλο και αναπτυξιακό , καθώς θα πρέπει να γίνουν όλα εξ ιδίων πόρων. 
Οι ευκαιρίες για ανάπτυξη δεν παρουσιάζονται κάθε µέρα και δεν έχουµε καμία 
πολυτέλεια έναντι των απογόνων µας να την χάσουμε κι αυτή. Είμαστε σε ένα σηµείο 
καμπής και το µόνο που χρειάζεται είναι η εκδήλωση τῆς λαϊκής βούλησης ώστε να 
ενταχθεί το έργο και να εκτελεστεί αλλάζοντας κυριολεκτικά την ιστορική 
κατεύθυνση και προοπτική της περιοχής της Μεσσήνης. 


Γιάννης Π. Πλατάρος 
Δημότης Μεσσήνης. 


